Diari Oficial de la Generalitat Valenciana


Sumari del DOGV 4371, del 05-11-2002 (2002/11494)

Informació pública de les bases de la convocatòria per a l'ocupació de places vacants, mitjançant la contractació amb caràcter laboral fix, de professors superiors de música per a l'Orquestra de València, adscrita a l'organisme autònom municipal Palau de la Música, Congressos i Orquestra de València, mitjançant el procediment selectiu d'oposició, seguit d'un període de formació de caràcter pràctic.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/11502


Data del document
:   21-10-2002

Organisme emissor
:   Palau de la Música, Congressos i Orquestra de València, OAMV

Tipus de document
:   Resolució

Descriptors 

:   * València
    * professió artística
    * música
    * concurs administratiu
    * personal docent

Informació pública de les bases de la convocatòria per a l'ocupació de places vacants, mitjançant la contractació amb caràcter laboral fix, de professors superiors de música per a l'Orquestra de València, adscrita a l'organisme autònom municipal Palau de la Música, Congressos i Orquestra de València, mitjançant el procediment selectiu d'oposició, seguit d'un període de formació de caràcter pràctic. [2002/A11554]
  
La presidenta de l'organisme autònom municipal Palau de la Música, Congressos i Orquestra de València, mitjançant la Resolució número 595 de 18 d'octubre de 2002, ha disposat:
  
1. Aprovar les bases que han de regir les convocatòries per a la contractació laboral indefinida de professors de l'Orquestra de València en les especialitats i places que s'especifiquen en l'annex número 1 de les esmentades bases.
  
2. Efectuar la convocatòria procedent de l'oferta d'ocupació pública de 2002, de conformitat amb les bases referides, pel sistema selectiu d'oposició respecte de les places de professors superiors de música en les especialitats de:
  
Professor de Violí (5), professor de Violoncel (2), professor de Flauta (1), professor de Contrabaix (2).
  
Bases de la convocatòria per a l'ocupació de places vacants, mitjançant la contractació amb caràcter laboral fix, de professors superiors de música per a l'orquestra de València, adscrita a l'organisme autònom municipal Palau de la Música, Congressos i Orquestra de València, mitjançant el procediment selectiu d'oposició lliure, seguit d'un període de formació de caràcter pràctic, això de conformitat amb l'article 4 del Reial Decret 896/1991, de 7 de juny.
  
Primera. Normes generals
  
Places màximes que s'han de proveir.
  
El tribunal no podrà declarar que han superat el procés selectiu un nombre d'aspirants superior al de places convocades.
  
Es reservaran el 3% de les places objecte de la convocatòria a persones discapacitades amb un grau de minusvalidesa superior al 33%.
  
Segona. Requisits dels aspirants
  
Per a ser admés al present procés selectiu per a l'accés a la funció pública local caldrà:
  
a) Posseir la nacionalitat espanyola o, d'acord amb el que disposa la Llei 17/1993, de 23 de desembre, sobre Accés a Determinats Sectors de la Funció Pública dels Nacionals dels Altres Estats Membres de la Unió Europea, tindre la nacionalitat d'un país membre d'ella o de qualsevol d'aquells estats a què, en virtut de tractats internacionals signats per la Unió Europea i ratificats per Espanya, siga aplicable la lliure circulació de treballadors en els termes en què es troba definida en el tractat constitutiu de la Unió Europea.
  
Estrangers: el contracte que se signe, d'acord amb allò que s'ha establit amb la legislació vigent, estarà supeditat a la concessió o renovació, si pertoca, del corresponent permís de treball. Els interessats hauran de presentar, específicament:
  
- Els títols exigits que acrediten haver obtingut la revalidació i homologació d'ells, si pertoca.
  
- Fotocòpia del passaport en vigor.
  
b) Haver fet els 18 anys d'edat i no excedir de 55 anys.
  
Només als efectes de l'edat màxima, es compensarà el límit amb els servicis prestats anteriorment en l'administració local.
  
c) Posseir el títol de professor superior de música en l'especialitat corresponent o equivalent, o estar en condicions d'obtindre'l en la data en què acabe el termini de presentació d'instàncies.
  
En tot cas, l'equivalència haurà de ser aportada per l'aspirant mitjançant un certificat expedit a tal efecte per l'administració competent en cada cas.
  
d) Posseir la capacitat física i psíquica necessària per a l'acompliment de les funcions dels llocs de treball afectats.
  
e) No haver sigut separat mitjançant un expedient disciplinari del servici de qualsevol de les administracions o institucions públiques, ni trobar-se inhabilitat per a l'exercici de funcions públiques.
  
Tercera. Forma i termini de presentació d'instàncies
  
Les instàncies on se sol·licita prendre part en la present convocatòria s'han d'adreçar a l'organisme autònom municipal Palau de la Música, Congressos i Orquestra de València, passeig de l'Albereda, 30, havent-se de presentar al seu Registre General d'Entrada, o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. S'hi podrà utilitzar la instància model que facilitaran els servicis administratius del Palau, siti en el passeig de l'Albereda, 30, planta 1a, durant un termini de 20 dies hàbils a partir del sendemà de la publicació de l'extracte de la present convocatòria en el Boletín Oficial del Estado.
  
A la instància caldrà adjuntar:
  
- Fotocòpia del document nacional d'identitat o passaport.
  
- Còpia del resguard d'ingrés bancari del pagament dels drets d'examen, que es fixa en la suma de 40 euros, que s'haurà d'ingressar directament o per transferència en Bancaixa, urbana institucions (carrer Pintor Sorolla, València), número de compte: 2077-0735-883100162880. Podrà adjuntar-se, si pertoca, un resguard del gir postal o telegràfic del seu pagament.
  
En els resguards indicats haurà de fer-se constar la convocatòria a què correspon l'ingrés.
  
L'import dels esmentats drets d'examen només seran tornats als qui no siguen admesos al procediment selectiu per falta d'algun dels requisits exigits per a prendre part en la convocatòria.
  
Quarta. Admissió dels aspirants
  
Per a ser admesos a les proves selectives, n'hi haurà prou que els interessats manifesten en les seues instàncies que complixen totes les condicions exigides referides a la data d'expiració del termini de presentació d'instàncies.
  
Expirat aquell, mitjançant una resolució, en el termini d'un mes ampliable en els supòsits disposats en la Llei 30/1992, es declararà aprovada la llista d'admesos i exclosos, la qual es publicarà en el Butlletí Oficial de la Província, s'indicarà el termini de 10 dies perquè els aspirants exclosos n'esmenen els defectes. Així mateix, en el dit termini els interessats podran presentar-hi qualsevol reclamació pertinent. Si no es produïra cap reclamació, suggeriment o petició d'esmena, la resolució provisional esdevindrà definitiva automàticament. Altrament, resoltes les reclamacions i esmenes, es donarà publicitat d'això a través de la publicació en el Butlletí Oficial de la Província i al tauler d'anuncis de l'organisme autònom municipal.
  
Junt amb les llistes esmentades, es fixaran la data, lloc i hora de la prova que han de realitzar els interessats.
  
Cinquena. Òrgan de selecció
  
Els exercicis que s'han de realitzar en la prova seran jutjats per un òrgan de selecció que estarà integrat per les persones que a continuació es detallen, totes elles amb veu i vot.
  
- Presidenta titular: presidenta del Palau de la Música, Congressos i Orquestra de València.
  
- President suplent: el subdirector del Palau en qui delegue la presidenta.
  
- Secretari titular: el secretari general de l'organisme autònom municipal Palau de la Música i Congressos de València.
  
- Secretaris suplents primer i segon: els funcionaris amb habilitació de caràcter nacional, subescala Secretaria de l'Ajuntament de València, en els quals delegue el secretari titular.
  
Vocals:
  
- Titular: un funcionari de carrera de l'Ajuntament de València, amb titulació igual o superior a la requerida per a la plaça que es convoca.
  
- Suplent. Un funcionari de carrera de l'Ajuntament de València, amb titulació igual o superior a la requerida per a la plaça que es convoca.
  
- Titular: un funcionari de carrera de l'Ajuntament de València, amb titulació igual o superior a la requerida per a la plaça que es convoca.
  
- Suplent: un funcionari de carrera de l'Ajuntament de València, amb titulació igual o superior a la requerida per a la plaça que es convoca.
  
- Titular: un representant de la Generalitat Valenciana, amb titulació igual o superior a la requerida per a la plaça que es convoca i pertanyent a la mateixa àrea de coneixement.
  
- Suplent: un representant de la Generalitat Valenciana, amb titulació igual o superior a la requerida per a la plaça que es convoca i pertanyent a la mateixa àrea de coneixement.
  
- Titular: un representant del Consell d'Administració de l'organisme autònom municipal Palau de la Música, Congressos i Orquestra de València, designat per la presidenta de l'ens autònom.
  
- Suplent: un representant del Consell d'Administració de l'organisme autònom municipal Palau de la Música, Congressos i Orquestra de València, designat per la presidenta de l'ens autònom.
  
- Titular: un representant del Comité d'Empresa amb titulació igual o superior a la requerida per a la plaça que es convoca.
  
- Suplent: un representant del Comité d'Empresa amb titulació igual o superior a la requerida per a la plaça que es convoca.
  
- Titular: un concertino de l'Orquestra de València.
  
- Suplent: un professor de l'Orquestra de València.
  
- Titular: un concertino de l'Orquestra de València.
  
- Suplent: un professor de l'Orquestra de València.
  
- Titular: un solista o ajuda de solista de l'instrument objecte de la plaça convocada.
  
- Suplent: un professor de l'Orquestra de València.
  
- Titular: un solista o ajuda de solista de l'instrument objecte de la plaça convocada.
  
- Suplent: un professor de l'Orquestra de València.
  
L'òrgan de selecció, a requeriment de la Presidència, podrà estar assistit pel director titular de l'Orquestra de València, i fins i tot per la resta dels membres d'ella que es considere oportú, com a especialista en l'assessorament per a la formulació i qualificació de les proves disposades en la convocatòria.
  
El nomenament com a membre de l'esmentat tribunal es farà públic en el Butlletí Oficial de la Província i al tauler d'anuncis del Palau de la Música.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres titulars o suplents, indistintament.
  
A l'efecte del que disposa l'annex IV del Reial Decret 462/2002, de 24 de maig, el tribunal que actua en la present prova selectiva tindrà la categoria primera de les incloses en aquell, tant respecte de les assistències dels membres del tribunal com dels seus assessors i col·laboradors.
  
Els membres del tribunal podran ser recusats pels aspirants de conformitat amb el que disposen els articles 28 i 29 de la Llei 30/1992. L'òrgan de selecció està autoritzat per a resoldre els dubtes que s'hi presenten, i prendre els acords que calguen per al bon orde del procés selectiu, en tot allò no previst en les presents bases.
  
Sisena. Calendari
  
La data, hora i lloc de realització de l'exercici únic s'anunciarà en la publicació de la resolució que aprove la llista d'admesos i exclosos a què es referix la norma quarta anterior.
  
Setena. Orde d'intervenció dels aspirants. Identificació
  
El procés selectiu tindrà lloc en un termini no inferior a 15 dies hàbils següents a la publicació de la resolució a què es referix la base quatre.
  
Els aspirants seran convocats per a l'exercici únic en una única crida. La no-presentació d'un aspirant a qualsevol dels apartats de l'exercici únic, en el moment de ser cridat, determinarà automàticament la pèrdua del seu dret a participar en el referit exercici, i quedaran exclosos en conseqüència del procediment selectiu.
  
L'orde d'intervenció dels aspirants serà determinat per un sorteig realitzat en presència dels mateixos opositors i moments abans del començament de cada una de les parts de l'exercici únic.
  
El tribunal podrà requerir als aspirants, en qualsevol moment, que acrediten la seua identitat.
  
Huitena. Relació d'aprovats
  
Finalitzada la prova selectiva, el tribunal farà pública la relació d'aspirants aprovats, si n'hi haguera, per orde de puntuació aconseguida, i elevarà la dita relació a l'òrgan competent, remetent així mateix l'acta de l'última sessió, sense que puga declarar que ha superat el present procediment selectiu un nombre d'aspirants superior al de places convocades.
  
Novena. Presentació de documents
  
Els aspirants proposats pel tribunal hauran d'aportar davant dels servicis administratius del Palau de la Música, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en la norma segona de la present convocatòria.
  
Els aspirants que tinguen la condició de funcionaris de carrera quedaran exempts de justificar documentalment les condicions generals a què es referix la base 2 que ja hagueren sigut provades per a obtindre'n l'anterior nomenament. En tot cas, hauran de presentar l'original o una fotocòpia compulsada del seu nomenament com a funcionari de carrera i el títol acadèmic exigit.
  
Els que dins del termini indicat, i excepte en cas de força major, no presenten la documentació o si se'n deduïra que manquen d'algun dels requisits exigits, no podran ser nomenats com a contractats laborals. Cosa que comportarà la invalidesa de l'actuació de l'interessat amb la nul·litat subsegüent dels actes del tribunal respecte d'ell, sense perjudici de la responsabilitat en què poguera haver incorregut per falsedat en la seua instància.
  
La plaça ocupada per l'aspirant que no presente la documentació quedarà vacant, de conformitat amb l'article 14.4 del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal.
  
Deu. Nomenament com a personal en pràctiques pel termini d'un any. Avaluació, i si pertoca, formalització del contracte
  
Complits els requisits precedents, s'efectuarà el nomenament com a personal en pràctiques (article 12.1 del Decret 33/1999, de 9 de març, del Govern Valencià) dels aspirants proposats, els quals hauran de prendre possessió del càrrec en el termini de 30 dies, comptadors des del sendemà del dia en què els siga notificat el nomenament, per a un període de pràctiques d'un any, i que forma part del procés selectiu, per a obtindre la capacitació suficient per a desenvolupar amb eficàcia les funcions que exerciran en l'exercici dels seus llocs de treball, que serà avaluable amb la qualificació d'apte o no apte, i mitjançant un acord motivat, d'acord amb l'informe del director titular de l'Orquestra de València, pel mateix tribunal convocat i reunit amb tal fi.
  
La qualificació de no apte comportarà l'eliminació de l'aspirant, i es declararà la plaça com a vacant, segons la resolució que haurà d'adoptar l'autoritat que haja efectuat la convocatòria, a proposta del mencionat tribunal de qualificació, d'acord amb el que disposa l'article 24.1 del Reial Decret 364/1995.
  
Onze. Publicació
  
Les presents bases es publicaran en el Butlletí Oficial de la Província, i en el Diari Oficial de la Generalitat Valenciana, i l'anunci de la convocatòria en extracte en el Boletín Oficial del Estado.
  
Dotze. Qualificació de l'exercici
  
a) Es qualificarà l'exercici que figura en el present annex fins a un màxim de 35 punts, i en seran eliminats els aspirants que no hi aconseguisquen un mínim de 17,5 punts.
  
El tribunal està facultat per a la determinació del nivell mínim exigit per a l'obtenció de la dita qualificació, de conformitat amb el sistema de valoració que s'adopte en cada apartat de l'exercici únic.
  
b) Qualificació definitiva.
  
La qualificació definitiva dels aspirants que hagen superat l'exercici estarà determinada per la suma de les qualificacions parcials. En els supòsits de puntuacions iguals els empats es resoldran atenent la major puntuació de l'apartat primer de l'exercici únic (obra obligada), i si persistira es resoldrà a favor de l'aspirant de major puntuació de l'apartat tercer de l'exercici únic (obra de lliure elecció).
  
ANNEX I
  
Places convocades:
  
- 5 places de professor de Violí.
  
- 2 places de professor de Violoncel.
  
- 1 plaça de professor de Flauta.
  
- 2 places de professor de Contrabaix.
  
ANNEX II
  
Exercici únic:
  
Primera part:
  
Consistirà en la interpretació de l'obra obligada, que s'especifica en l'annex III. Els opositors hauran d'acudir amb el seu propi acompanyant al piano. El present apartat puntuarà de 0 a 10 punts, i en quedarà eliminat qui no arribe a un mínim de 5 punts.
  
Segona part:
  
Consistirà en la interpretació de passatges d'orquestra, els quals s'anunciaran als aspirants amb 15 dies naturals d'antelació al començament de l'exercici únic. El present apartat puntuarà de 0 a 20 punts, i en quedarà eliminat qui no arribe a un mínim de 10 punts.
  
Tercera part:
  
Consistirà en la interpretació d'una obra de lliure elecció, d'època i estil diferent de l'obra obligada a què es fa referència en la primera part. Els opositors facilitaran al tribunal 10 còpies de la partitures que s'han d'interpretar. El present apartat puntuarà de 0 a 5 punts, i en quedarà elimina qui no arribe a un mínim de 2,5 punts.
  
El tribunal, en qualssevol de les parts d'este exercici únic, podrà determinar l'eliminació de l'aspirant quan no arribe al nivell requerit o al grau d'insuficiència que així es determine.
  
Es comunicarà als aspirants, al final de cada una de les parts de l'exercici, el corresponent resultat a efectes eliminatoris de l'accés a la següent part, així com la continuïtat en la realització de les altres parts de l'exercici que estigueren pendents.
  
ANNEX III
  
Relació d'obres per a la part primera de l'exercici únic (obra obligada), per a les especialitats que es diuen tot seguit:
  
1. Violí: W A. Mozart, Concerts per a violí i orquestra números 3, 4 i 5.
  
2. Violoncel: F J. Haydn. Concert en re per a violoncel i orquestra.
  
3. Flauta: W A. Mozart. Concert en sol major per a flauta i orquestra.
  
4. Contrabaix: L. Bottesini. Concert per a contrabaix i orquestra.
  
Cosa que es fa saber perquè se'n prenga coneixement i als efectes oportuns.